Marie Muller

D**'Marie Muller**, gebuer den 29. Juli 1985 zu Filderstadt bei Stuttgart, ass eng fréier lëtzebuergesch Judoka an duebel Olympionickin.

Si huet lëtzebuergesch-däitschen Originnen: hir Mamm ass Däitsch iwwerdeems hire Papp, de fréiere Fechter a fréieren Direkter vum Escher Theater, Charles Muller, Lëtzebuerger ass.

2008, 2010 an 2012 war si Lëtzebuerger Sportlerin vum Joer. 2016 huet si wéinst Blessure mat hirer Sportscarrière opgehalen.

Den 28. September 2012 huet si sech zu Esslingen mat hirem Trainer Ralf Heiler bestuet.

## Sportskarriär
D'Marie Muller huet eréischt zanter 2007 d'Lëtzebuerger Faarwe representéiert. Virdru war se (hire Papp ass Lëtzebuerger) an der däitscher Nationalekipp. No zwou schwéieren Operatiounen um Knéi an den noutgedrongene Pausen huet déi jonk Judokämpferin sech du fir d'lëtzebuergesch Formatioun decidéiert. Hir éischt international Kompetitioun fir Lëtzebuerg war bei de Spiller vun de klenge Länner 2007 zu Monaco.

Hir Participatioun bei den Olympesche Summerspiller 2008 zu Peking am Hallef-Liichtgewiicht (-52&nbsp;kg) war souwuel fir d'Sportlerin wéi och de Grand-Duché eng Première. Et waren hir éischt Spiller an et war och déi éischt Kéier datt eng weiblech Judoka Lëtzebuerg bei den Olympesche Spiller vertrueden huet. D'Marie Muller hat d'Olympia-Qualifikatioun net direkt gepackt, krut awer no gudde Resultater beim Super World Cup 2008 zu Moskau nach am leschten Ament eng Wild Card fir Peking wou si déi 9. gouf.

No den Olympesche Spiller huet d'Marie Muller sech an d'Lëtzebuerger Arméi gemellt wou si vu Januar bis Abrëll 2009 hir Grondausbildung gemaach huet an duerno e spezielle Programm fir Héichleeschtungssportler absolvéiert huet. Si gouf duerno vun der Arméi fräigestallt fir sech voll hirem Training an der Kompetitioun ze konsakréieren.

Bei den Olympesche Summerspiller 2012 zu London huet si knapps eng Bronze-Medail verpasst an ass op déi 5. Plaz komm. Bei der Erëffnungsfeier huet si de lëtzebuergesche Fändel gedroen.

Hire Veräin zu Lëtzebuerg ass de *JJC Bonnevoie* an an Däitschland ass si am Bundesligateam vum *KSV Esslingen*.

2016 huet si no enger Rei Verletzunge Schluss gemaach mat hirer Sportskarriär. Duerno huet si eng Zäit an der Coque geschafft. Aktuell schafft si am Sportsdéngscht vum Prisong Ueschterhaff.

## Palmarès
### 2004
* 2. Plaz, DEM zu Lübeck (-48&nbsp;kg)
* 3. Plaz, EM U23 zu Ljubljana (-48&nbsp;kg)
* Deelgeholl un der Juniore-WM zu Budapest

### 2005
* 5. Plaz, WC zu Leonding (Éisträich)
* 2. Plaz, Däitsche Mannschaftsmeeschter mat der 1. Judobundesliga vum KSV Esslingen
* 5. Plaz, EM U23 zu Kiew

### 2006
* 7. Plaz, *Super World Cup* zu Hamburg
* 1. Plaz, DHM zu Braunschweig
* 5. Plaz, DEM zu Esslingen

### 2007
* 1. Plaz bei de *Swedish Open* an der Gewiichtsklass -52&nbsp;kg, (3. November 2007)
* 5. Plaz bei de *Europameeschterschaften u23* zu Salzburg
* 1. Plaz bei de Spiller vun de klenge Länner zu Monaco
* 9. Plaz, *Universiade* zu Bangkok
* 9. Plaz, *A-World Cup* zu Tallinn
* 9. Plaz, *Super World Cup* zu Rotterdam

### 2008
* 9. Plaz ënner 22 Konkurrentinnen aus 22 Natioune bei den Olympesche Summerspiller 2008 zu Peking (Gewiichtsklass -52&nbsp;kg)
* 1. Plaz, *A-World Cup* zu Birmingham
* 5. Plaz, *Super-World Cup* zu Moskau
* 7. Plaz, *A-World Cup* zu Roum
* 9. Plaz, *A-World Cup* zu Warschau

### 2009
* 1. Plaz, *[[Spiller vun de klenge Länner]]* zu Nikosia op Zypern (-57&nbsp;kg) am Eenzel a mat der Ekipp
* 2. Plaz, *World Cup* op Samoa
* 3. Plaz, *Jeux de la francophonie* zu Beirut
* 5. Plaz, *IDM Frauen* zu Sindelfingen (-57&nbsp;kg)

### 2010
* 5. Plaz, *Grand Prix* zu Qingdao
* 5. Plaz, *Grand Slam* zu Tokyo
* 1. Plaz, *World Cup* zu Birmingham
* 9. Plaz, *Weltmeeschterschaft* zu Tokyo, ausgescheet an der 1/8 Finall (no Verlängerung) géint d'spéider Weltmeeschterin
* 3. Plaz, *World Cup* zu Miami
* 2. Plaz, *US Open* zu Miami
* 1. Plaz, *World Cup* zu Tallinn
* 9. Plaz, *World Cup* zu Sao Paulo
* 3. Plaz, *World Cup* zu Warschau, ë.&nbsp;a. mat der  Joana Ramos
* 2. Plaz, *Grand Slam* zu Rio
* 5. Plaz, *World Cup* zu Budapest

### 2011
* 3. Plaz, *World Cup* zu Samoa
* 5. Plaz, *World Cup* zu Roum
* 2. Plaz, *World Cup* zu El Salvador
* 3. Plaz, *World Cup* zu Venezuela
* 5. Plaz, *World Cup* zu Sao Paulo

### 2012
* 5. Plaz ënner 23 Konkurrentinnen aus 22 Natioune bei den Olympesche Summerspiller 2012 zu London (Gewiichtsklass -52&nbsp;kg)

### 2013
* 1. Plaz bei de Spiller vun de klenge Länner 2013 zu Lëtzebuerg (Gewiichtsklass -52&nbsp;kg)

## Kuckt och

## Literatur
* Gricius, Pierre. *Luxemburger Sportlerinnen bei den olympischen Spielen 1924 - 2012*. Luxembourg: Conseil national des femmes, 2013. Print. S. 74-75. ISBN 978-2-9599734-5-1